Zombieland
Zombieland (talaffuzi: Zombilend) 2009-yilda katta ekranlarga chiqqan hamda Ruben Fleischer tomonidan suratga olingan komediya janridagi zombilar haqidagi AQSh filmidir. Filmda Woody Harrelson, Jesse Eisenberg, Emma Stone va Abigail Breslin kabi aktyorlar rol oʻynashgan. Zombieland filmi ilk bor 25-sentabr 2009-yilda Fantastic Fest yillik kinofestivalida premyera qilindi hamda 2-oktabr 2009-yildan AQSh kinoteatrlarida namoyish etildi. Bu kartina omma tomonidan xush qarshilanib, ham tanqidiy, ham tijoriy jihatdan muvaffaqiyat qozondi. Film budjeti $23.6 million boʻlib, umumjahon boʻylab $102.4 million yigʻishga muvaffaq boʻldi. Film sikveli boʻlmish Zombieland: Nazorat zarbasi 2019-yilda chiqarildi.